**УПУТСТВО**

**О УСЛОВИМА ЗА ПОДНОШЕЊЕ ПРИЈАВА И КРИТЕРИЈУМИМА ЗА ДОДЕЛУ СРЕДСТАВА ЗА ФИНАНСИРАЊЕ ПРОЈЕКАТА НЕВЛАДИНИХ ОРГАНИЗАЦИЈА СРЕДСТВИМА БУЏЕТА ГРАДСКЕ ОПШТИНЕ НОВИ БЕОГРАД**

 Јануар 2023. године

Комисија за спровођење поступка јавног конкурса за финансирање пројеката организација цивилног друштва (у даљем тексту: Комисија) овим упутством ближе одређује услове за подношење пријава и критеријуме за доделу финансијских средстава организацијама цивилног друштва, непрофитних и неполитичких организација и удружења грађана.

**1. ЦИЉEВИ КОНКУРСА**

Циљ Конкурса је допринос квалитетнијем животу грађана Новог Београда кроз успостављање и унапређење партнерстава између организација цивилног друштва и органа локалне самоуправе.

**2. РАСПОДЕЛА ФИНАНСИЈСКИХ СРЕДСТАВА**

 Висина обезбеђених финансијских средстава за доделу невладиним

организацијама износи 120.000.000,00 динара.

 Средства се могу доделити само за пројекте у оквиру којих се спроводе некомерцијалне и непрофитне активности.

**3. ПРАВО НА ПОДНОШЕЊЕ ПРИЈАВА**

Подносилац пријаве мора да буде организација која своје пројектне активности реализује на територији града Београда регистрована у Агенцији за привредне регистре у складу са Законом о удружењима („Сл. гласник РС“ бр. 51/2009 и 99/2011)

**4. УСЛОВИ ЗА ПОДНОШЕЊЕ ПРИЈАВА**

Подносилац пријаве мора да испуњава следеће услове:

- да је директно одговоран за припрему и управљање пројектом, а не да делује као посредник;

- да обезбеди средства физичких ресурса и нефизичких ресурса (људски ресурси број, знање и искуство, материјални ресурси и др. ресурси) потребних да подрже активности које одговарају величини пројекта за који се траже средства;

**5. ПОТРЕБНА ДОКУМЕНТАЦИЈА ЗА ПОДНОШЕЊЕ ПРИЈАВА**

Пријаве се морају предати на формулару за пријављивање који се налази у прилогу.

Подносилац пријаве уз пријаву доставља следећу пратећу документацију:

 -фотокопија извода из статута удружења у коме је утврђено да се циљеви удружења остварују у области у којој се пројекат реализује (не мора бити оверена);

 Комисија задржава право да поред наведених, затражи и друга документа и доказе релевантне за одлучивање о поднетој пријави.

**6. КРИТЕРИЈУМИ ЗА ДОДЕЛУ ФИНАНСИЈСКИХ СРЕДСТАВА**

Комисија ће приликом разматрања потпуних пријава за доделу финансијскихсредстава посебно ценити следеће критеријуме за избор пројеката:

– број и структура корисника услуга обухваћених пројектом

– трајање пројектних активности

– сарадња са локалном заједницом

– остварени резултати подносиоца пријаве претходних година из области успостављања и спровођења социјалних услуга

– искуство организације на спровођењу пројеката који се финансирају из ЕУ фондова у области социјалне и здравствене заштите

– коришћење сопствених ресурса организације (материјалних и кадровских) при реализацији пројекта

**7. ОДЛУКА О ДОДЕЛИ СРЕДСТАВА**

Комисија ће Листу рангирања пријављених пројеката утврдити у прописаномроку  не дужем од 60 дана од дана истека рока за подношење пријава.

Листа рангирања биће објављена на сајту општине и порталу eUpravа. Учесници

конкурса имају право увида у поднете приојаве у року од три дана од дана објављивања Листе.

Учесници конкурса имају право приговора у року од осам дана од дана објављивања листе. Приговор се доставља Већу градске општине Нови Београд преко Комисије. Одлуку о приговору Веће градске општине доноси у року од 15 дана од дана истека рока за пријем приговора.

Одлуку о избору пројеката који се финансирају из буџета Градске општине Нови Београд на основу коначне ранг листе доноси Веће Градске општине Нови Београд у року од 30 дана од дана истека рока за подношење приговора.

Одлука о избору пројеката невладиних организација који се финансирају из буџета ГО Нови Београд објављује се на званичној интернет страници општине и на порталу е-Управа.

**8. ОБАВЕЗЕ КОРИСНИКА СРЕДСТАВА**

 Међусобна права и обавезе између Даваоца средстава (Градска општина Нови Београд) и Корисника средстава (подносилац пројекта) биће регулисана Уговором.

 Удружењима чији пројекти буду изабрана на јавном конкурсу, а која нису укључена у систем консолидованог рачуна трезора, отвара се посебан наменски рачун код Управе за трезор за та средства у складу са Законом о изменама и допунама Закона о буџетском систему („Сл. гласник РС“ бр. 54/09, 73/10, 101/10, 101/11, 93/12).

 Средства са посебног подрачуна Управе за трезор могу се искључиво користити за измирење обавеза за намене дефинисане Уговором.

 Пројекат је неопходно реализовати до краја 2023.године.

 **9.** **ТРОШКОВИ КОЈИ СЕ ФИНАНСИРАЈУ ИЗ ДОБИЈЕНИХ СРЕДСТАВА**

 Додељеним средствима могу се покрити само оправдани трошкови, односно реални трошкови.

 Додељеним средствима не могу се куповати технички ресурси и канцеларијски намештај.

 Трошкови се морају евидентирати на рачунима који гласе на корисника средстава и који су предвиђени буџетом пројекта.

**10. НАЧИН ДОСТАВЉАЊА ПРИЈАВА**

 Пријава са пратећом документацијом се подноси лично (искључиво на Писарници Градске општине Нови Београд, Булевар Михаила Пупина број 167) или поштом. У оба случаја, у запечаћеној коверти на којој мора да пише:

На предњој страни

Градска општина Нови Београд

Булевар Михаила Пупина број 167

Комисији за спровођење поступка јавног конкурса

На полеђини коверте навести назив и адресу подносиоца пријаве, контакт телефон

Коверат треба да садржи пријавни формулар,електронску верзију пријавног формулара на ЦД-у, као и пратећу документацију назначену у тачки 5. овог Упутства.

**Рок за достављање пријаве је 23. јануар 2023. године до 16 часова на писарници градске општине Нови Београд.**

**Уколико се документација шаље путем поште, разматраће се пројекти са жигом поште од 23. јануара 2023. године .**

Неблаговремене, непотпуне и пријаве послате на други начин (нпр. факсом или електронском поштом) или достављене на друге адресе, неће се разматрати.